Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: szabályzatra és a tartalékok kezelésére vonatkozó előírásokról szóló 170/1997. (X. 6.) Korm. rendelet 13. §-ának
Paragraph Index: 658

d) Pénzügyi befektetések értékvesztéseként kell kimutatni a működési célú befektetett pénzügyi eszköznek minősülő értékpapírok, részesedések, valamint a forgóeszközök között kimutatott működési célú értékpapírok és részesedések könyv szerinti értékének és a negyedév utolsó napjához, illetve a mérleg fordulónapjához kapcsolódó értékelésekor a fordulónapra vonatkozóan meghatározott piaci értékének veszteségjellegű különbözetét. Az üzleti évben elszámolt értékvesztést visszaírással csökkenteni kell az eszköz értékelésekor a piaci értéknek az eredeti beszerzési értéket meg nem haladó összege és a könyv szerinti érték közötti különbözet összegével. A külföldi pénzértékre szóló befektetett pénzügyi eszköznek, illetve forgóeszköznek minősülő működési célú tulajdoni részesedést jelentő befektetéseknél és hitelviszonyt megtestesítő értékpapíroknál az elszámolt értékvesztés összegét, illetve az értékvesztés visszaírását devizában kell megállapítani, majd a nyilvántartási devizaárfolyamon kell azt forintra átszámítva a pénzügyi befektetések értékvesztését növelő vagy csökkentő tételként elszámolni.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes